Številka: 35035-1/2018-7/10921-03

**Lokalni nosilci urejanja prostora**

Datum: 22. 11. 2018

**ZADEVA: DRŽAVNI PROSTORSKI NAČRT ZA DALJNOVOD 2X110KV BRESTANICA-HUDO, ODSEK BRESTANICA-DRUŽINSKA VAS** **Obvestilo o javni objavi pobude in vloga za pridobitev smernic za načrtovanje prostorskih ureditev**

Ministrstvo za okolje in prostor, Direktorat za prostor, graditev in stanovanja je v skladu z Zakonom o urejanju prostora (Uradni list RS, št. 61/17; v nadaljnjem besedilu: ZUreP-2) pripravljavec državnega prostorskega načrta za daljnovod 2 x110 kV Brestanica-Hudo, odsek Brestanica-Družinska vas (v nadaljnjem besedilu: državni prostorski načrt).

Na podlagi tretjega odstavka 84. člena ZUreP-2 vas obveščamo, da je od 23. 11. 2018 na spletni strani našega ministrstva <http://www.mop.gov.si/si/delovna_podrocja/prostorski_nacrti/drzavni_prostorski_nacrti/javne_razgrnitve_in_seznanitve/> javno objavljena pobuda za pripravo državnega prostorskega načrta. Do začetka uporabe storitve prostorskega informacijskega sistema za elektronsko poslovanje na področju prostorskega načrtovanja se gradiva objavljajo na spletnih straneh ministrstva oziroma pripravljavca.

Pobuda je bila pripravljena na podlagi podatkov, ki so bili javno dostopni.

**Lokalni nosilci urejanja prostora** v skladu s sedmim odstavkom 84. člena **v 30 dneh od javne objave pobude** podajo konkretne smernice s področij izvajanja lokalnih javnih služb ter usmeritve glede uresničevanja interesov na območju pobude s področij izvedenih in načrtovanih prostorskih ureditev lokalnega pomena. Hkrati podajo tudi vse podatke iz svoje pristojnosti, ki so pomembni za nadaljnje državno prostorsko načrtovanje in pri pripravi pobude še niso bili upoštevani. Lokalni nosilec urejanja prostora v postopku državnega prostorskega načrtovanja je občina, katere območje ali del območja je zajeto v območju načrta. Ne glede na organiziranost izvajanja lokalnih zadev javnega pomena **občina skrbi za enotno zastopanje vseh lokalnih javnih interesov v postopku priprave načrta.**

Nosilci urejanja prostora morajo v skladu z zakonom odgovorno in tvorno sodelovati na vseh stopnjah postopka priprave prostorskih aktov, dokumente in podatke ter ravnanja iz prvega odstavka 39. člena ZUreP-2 pa zagotavljajo in opravljajo brezplačno.

Če nosilci urejanja prostora smernic, aktov in podatkov v roku ne dajo se šteje, da jih nimajo. V nadaljevanju postopka konkretnih smernic, izdanih po izteku roka, ni treba upoštevati, upoštevajo pa se vse zahteve, ki jih za pripravo teh aktov določajo področni predpisi.

Naj vas ob tem opozorimo, da ste v skladu s šestim odstavkom 7. člena Uredbe o prostorskem informacijskem sistemu (Uradni list RS, št. [119/07](http://www.uradni-list.si/1/objava.jsp?sop=2007-01-5983), [8/10](http://www.uradni-list.si/1/objava.jsp?sop=2010-01-0250) – ZIPI in [61/17](http://www.uradni-list.si/1/objava.jsp?sop=2017-01-2915) – ZUreP-2) dolžni **skupaj s smernicami posredovati tudi podatke v formalni digitalni obliki** (vektorski sloji) **in neformalni digitalni obliki** (v obliki besedila in slik). Priporočamo, da se vektorski sloji posredujejo v »SHP« formatu z opisnimi podatki, kot topološko pravilni poligoni, posebej pa tudi v zgoščeni obliki oz. v formatu »ZIP«. Hkrati vas prosimo, da nam smernice posredujete tudi v formatu »DOC«.

Gradivo je v digitalni obliki dostopno preko spletnega naslova

<https://dokumenti-pis.mop.gov.si/interno/>.

Podatki za prijavo:

* uporabniško ime: **mop\_user**
* geslo: **nAS783eg**

Za pomoč pri dostopu do podatkov se lahko obrnete na e-pošto mop.pis@gov.si ali na tel. št. (01) 478 74 15.

Smernice, mnenja, podatke, strokovne podlage in morebitna druga gradiva pošljite na naslov:

* [**gp.mop@gov.si**](mailto:gp.mop@gov.si) ali
* **Ministrstvo za okolje in prostor, Direktorat za prostor, graditev in stanovanja, Dunajska cesta 48, 1000 Ljubljana**.

Za morebitna dodatna pojasnila se lahko obrnete na Ministrstvo za okolje in prostor, Direktorat za prostor, graditev in stanovanja (kontaktna oseba ga Tjaša Gregorič, telefon: (01) 478 70 34 e-poštni naslov: [tjasa.gregoric@gov.si](mailto:tjasa.gregoric@gov.si)).

Pripravila:

Tjaša Gregorič **Barbara RADOVAN**

Podsekretarka **GENERALNA DIREKTORICA**

**Direktorata za prostor,**

**GRADITEV IN STANOVANJA**

**Poslati z e-pošto s povratnico:**

* Občina Krško; obcina.krsko@krsko.si
* Občina Škocjan; [info@obcina-skocjan.si](mailto:info@obcina-skocjan.si)
* Občina Šmarješke Toplice;  [info@smarjeske-toplice.si](mailto:info@smarjeske-toplice.si)

**V vednost z e-pošto:**

* MzI, Direktorat za energijo; gp.mzi@gov.si
* ELES d.o.o.: info@eles.si